Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 128

46. A láncolat utolsó bankpárját a partnerbank és a kedvezményezett bankja alkotja. Õk hazai banki kapcsolatot vehetnek igénybe, de általában mindketten tagjai annak a hazai elszámolási rendszernek (vagy EEH-nak), amelyet a rendeltetési tagállamba beérkezõ átutalások folyósítására alkalmaznak. Itt valószínûleg korlátozott a rendszerközi verseny, vagy nem is létezik, mert olyan rendszer alkalmazására van szükség, amely minden lehetséges kedvezményezetti bank számára biztosítani tudja a folyósítást a célországban. (Természetesen nem beszélhetünk rendszerközi versenyrõl, ha a bankok megállapodnak abban, hogy egy adott rendszert alkalmaznak a beérkezõ átutalások bonyolítására.) Az ilyen rendszer által bonyolított határokon átnyúló átutalásoknál alkalmazott multilaterális bankközi díj versennyel kapcsolatos vonatkozásokat vet fel a 85. cikk (1) bekezdése alapján.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes